Il
dipartiment pe educazion de Irlande dal Nord, vuidât cumò dal
ministri Peter Weir dal DUP (Partît Unionist Democratic), al à
comunicât che di cumò indenant al doprarà dome le lenghe inglese.
Fintremai che ae sô vuide si vevin rapresentants dal Sinn Féin, il
partît republican irlandês, la intestazion, lis comunicazions cul
public e lis publicazions dal dipartiment a jerin ancje par gaelic
irlandês e pe varietât di scots
fevelade ta cheste part de isule. Cheste inversion radicâl des
politichis linguistichis ministeriâls si compagne ancje al dinei di
vierzi gnovis scuelis pe infanzie cul gaelic veicolâr intes citâts
di Doire / Derry e Iúr Cinn Tráchta / Newry. Chestis decisions a àn
tornât a alçâ la tension cu lis comunitâts nazionalistis e
republicanis dal Nord, ma ancje cun chei membris de comunitât
unioniste che a fevelin gaelic. Il ministri Weir al à dineât di
puartâ indenant politichis anti irlandesis e al à specificât che i
citadins a podaran lâ indenant a scrivi al dipartiment par gaelic o
par scots,
ma che lis rispuestis a saran dome par inglês.
Font:
Irish News,
11/11/16
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lvs_Latn fur_Latn fra_Latn eng_Latn unk